text: Hængebugsvin skal i skole
  17 januar 2012 kl. 12.43
  Tre af de ni hængebugsvin, der i december blev efterladt i Klelund Plantage ved Hovborg får nu nye venner på Vorbasse Skole.
  I sidste måned efterlyste Sydøstjyllands Politi ejeren af ni herreløse svin, der pludselig dukkede op i Klelund Plantage. 
  Da ingen har meldt sig til politiet, har Vorbasse Skole nu bedt om at overtage tre af de ni grisebasser. 
  Fremover skal dyrene gå i en indhegning, hvor børnene kan få fornøjelse af dem. 
  Børnenes forældre har lovet at passe både børn og hængebugsvin i weekender og ferier.
  